
RAPORT DE SPECIALITATE
pentru aprobarea Proiectului de hotărâre privind aprobarea actualizării Nomenclaturii stradale a Comunei Șoldanu, Județul Călărași, în noiembrie 2022

Subsemnații, Ion ȚUȚULEA, inspector în Compartimentul registrul agricol și Rodica DUMITRESCU, inspector în Compartimentul urbanism, cadastru și agricultură ale Aparatului de specialitate al Primarului Comunei Șoldanu, Județul Călărași,
Văzând: 
· Proiectul de hotărâre înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 82 din 22.11.2022 privind aprobarea atribuirii unor numere administrative și actualizării Nomenclaturii stradale a Comunei Șoldanu, Județul Călărași, în noiembrie 2022;
· Referatul de aprobare înregistrat cu nr. 7202 din 22.11.2022, elaborat de Viceprimarul cu atribuții de primar al comunei Șoldanu, Valeriu MUSTĂȚEA, inițiatorul proiectului de hotărâre, prin care propune aprobarea proiectului de hotărâre înregistrat în Registrul pentru evidența proiectelor de hotărâri ale Consiliului Local al Comunei Șoldanu cu nr. 82 din 22.11.2022.
Luând act de:
· Hotărârea Consiliului Local al Comunei Șoldanu nr. 33 din 27.07.2009 privind atribuirea de denumiri străzilor din cadrul comunei Șoldanu, județul Călăraşi;
· Hotărârea Consiliului Local al Comunei Șoldanu nr. 66 din 27.09.2022 privind aprobarea trecerii din domeniul privat în domeniul public al Comunei Șoldanu a imobilului situat în intravilanul Satului Negoești, Tarlaua 29, Parcela 2, Lotul nr. 3, număr cadastral 22209 și atribuirea denumirii;
· Hotărârea Consiliului Local al Comunei Șoldanu nr. 52 din 25.10.2017 privind aprobarea Nomenclaturii stradale a comunei Șoldanu, județul Călărași;
· Hotărârea Consiliului Local al Comunei Șoldanu nr. 52 din 25.11.2021 privind aprobarea actualizării Nomenclaturii stradale a comunei Șoldanu, județul Călărași, în noiembrie 2022.
Analizând temeiul juridic al inițiativei:
· prevederile art. 5 din Legea cadastrului și publicității imobiliare nr. 7/1996, rerepublicată (r3), modificată și completată;
· prevederile art. 453 lit. g) din Legea nr. 227/2015 privind Codul Fiscal cu modificările și completările
· ulterioare; 
· prevederile art.1 alin. (4) și art. 7 din Hotărârea Guvernului nr. 777/2016 privind structura, organizarea și funcționarea Registrului electronic național al nomenclaturilor stradale (RENNS);
· prevederile art. 20 și art. 22 din Ordinul Directorului general al ANCPI nr. 448/2017 pentru aprobarea Normelor tehnice privind procedurile de lucru specifice Registrului electronic național al nomenclaturilor stradale; 
· prevederile art. 84, art. 87 alin. (5) și ale art. 129 alin. (2) lit. c) și alin. (6) lit. d) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Față de elementele de drept și de fapt prezentate, 
În temeiul Ordonanței de urgență a Guvernului nr.57/2019 privind Codul Administrativ, cu modificările și completările ulterioare:
· art. 136 alin. (1) - proiectele de hotărâri pot fi inițiate de primar, de consilierii locali sau de cetățeni. Elaborarea proiectelor se face de cei care le propun, cu sprijinul secretarului general al unității/subdiviziunii administrativ-teritoriale și al compartimentelor de resort din cadrul aparatului de specialitate al primarului;
· art. 139 alin. (1) - în exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz;
· art. 196 alin. (1) lit. a) - în exercitarea atribuțiilor ce le revin, autoritățile administrației publice locale adoptă sau emit, după caz, acte administrative cu caracter normativ sau individual, după cum urmează: consiliul local și consiliul județean adoptă hotărâri,
s-a inițiat Proiectul de hotărâre privind aprobarea actualizării Nomenclaturii stradale a Comunei Șoldanu, Județul Călărași, în noiembrie 2022.
Considerând proiectul de hotărâre elaborat ca fiind legal și oportun, pe cale de consecință propunem Consiliului Local al Comunei Șoldanu aprobarea acestuia în forma prezentată.
Inspector, Ion ȚUȚULEA				Inspector, Rodica DUMITRESCU 
